
Ministru kabineta rīkojums Nr. 117
Rīgā 2026. gada 10. martā (prot. Nr. 14 29. §)
Par nekustamā īpašuma "Baroni" Tīnūžu pagastā, Ogres novadā, daļas pirkšanu gājēju un velosipēdu ceļa būvniecības projekta īstenošanai gar valsts reģionālo autoceļu P5 "Ulbroka–Ogre"
· 1. Saskaņā ar Sabiedrības vajadzībām nepieciešamā nekustamā īpašuma atsavināšanas likuma 9. panta pirmo daļu atļaut Satiksmes ministrijai pirkt nekustamā īpašuma "Baroni" (nekustamā īpašuma kadastra Nr. 7494 004 0547) sastāvā esošās zemes vienības (zemes vienības kadastra apzīmējums 7494 004 0962) daļu 0,0292 ha platībā (pēc kadastrālās uzmērīšanas platība var tikt precizēta) Tīnūžu pagastā, Ogres novadā, kas nepieciešama gājēju un velosipēdu ceļa būvniecības projekta īstenošanai gar valsts reģionālo autoceļu P5 "Ulbroka–Ogre" posmā no 19,87. līdz 23,05. km.
· 2. Satiksmes ministrijai:
· 2.1. normatīvajos aktos noteiktajā kārtībā īpašuma tiesības uz šā rīkojuma 1. punktā minētā nekustamā īpašuma daļu nostiprināt zemesgrāmatā uz valsts vārda Satiksmes ministrijas personā;
· 2.2. izdevumus, kas saistīti ar šā rīkojuma 1. punktā minētā nekustamā īpašuma daļas pirkšanu, zaudējumu kompensēšanu un īpašuma tiesību nostiprināšanu zemesgrāmatā, segt no Satiksmes ministrijas budžeta programmas 23.00.00 "Valsts autoceļu fonds" apakšprogrammā 23.06.00 "Valsts autoceļu uzturēšana un atjaunošana" 2026. gadam paredzētajiem līdzekļiem.

